ORGANIZZAZZJONI GĦALL-PROVVEDIMENT TA' SOSTENN GĦALL-EDUKAZZJONI INKLUŻIVA GĦOTI TA' INFORMAZZJONI DWAR IL-POLITIKA Kuntest tal-politika Hemm dejjem iktar aċċettazzjoni fost il-pajjiżi kollha, sostnuta mill-Artikolu 24 talKonvenzjoni tan-Nazzjonijiet Uniti dwar id-Drittijiet tal-Persuni b'Diżabilità (UNCRPD), li l-edukazzjoni inklużiva toffri l-aħjar opportunitajiet edukattivi għal studenti b'diżabilità. Fil-livell tal-Unjoni Ewropea (UE), l-Artikolu 26 tal- Karta tad-Drittijiet Fundamentali tal-Unjoni Ewropea jipprovdi prinċipju gwida għall-miżuri leġiżlattivi u politiki tal-UE għas-sostenn tal-inklużjoni sħiħa tat-tfal b'diżabilità. Dan huwa rifless fl-Istrateġija Ewropea dwar id-Diżabilità 2010–2020, li ssostni b'mod ċar l-inklużjoni tat-tfal b'diżabilità fl-edukazzjoni mainstream. Barra minn hekk, timpenja lill-UE biex issostni, permezz tal-programm tal-2020 tal-Edukazzjoni u t-Taħriġ, l-isforzi tal-Istati Membri biex ineħħu xkiel legali u organizzattiv għal persuni b'diżabilità li jidħlu f'sistemi ta' edukazzjoni ġenerali u ta' tagħlim tul il-ħajja u biex jiggarantulhom edukazzjoni inklużiva u taħriġ personalizzat fil-livelli kollha tal-edukazzjoni. Barra minn hekk, il-firxa ta' approċċi użati "fit-tħaddim" tal-edukazzjoni inklużiva tvarja b'mod wiesgħa u l-proġett tal-Organizzazzjoni għall-Provvediment ifittex li jipprovdi eżempji konkreti biex jgħin lil pajjiżi jimxu lejn approċċ ibbażat fuq iddrittijiet. Dan jeħtieġ bidla fl-approċċ mill-organizzazzjoni tal-provvediment fittermini ta' għajnuna individwali (ta' spiss ibbażata fuq dijanjożi medika), għallkunsiderazzjoni ta' kif is-sistemi jiġu organizzati biex isostnu skejjel mainstream biex jilħqu l-bżonnijiet u jissodisfaw id-drittijiet tal-istudenti kollha. Fil-klima attwali, huma meħtieġa wkoll modi kosteffettivi għall-immaniġġjar tar-riżorsi, filwaqt li tinżamm il-kwalità. Sejbiet tal-proġett Il-pajjiżi membri tal-Aġenzija bdew il-proġett tal-Organizzazzjoni għall-Provvediment ta' tliet snin, sabiex jeżaminaw il-mistoqsija ewlenija li ġejja: kif inhuma organizzati ssistemi ta' provvedimenti biex jilħqu l-bżonnijiet tal-istudenti identifikati li għandhom diżabilità skont UNCRPD f'ambjenti inklużivi fis-settur skolastiku obbligatorju? Organizzazzjoni għall-Provvediment– Għoti ta' Informazzjoni dwar il-Politika 1 Mir-riċerka tal-iskrivanija, żjarat fuq il-post u seminars dwar il-proġett, il-punti li ġejjin ġew innotati bħala meħtieġa għall-iżvilupp ta' prattika inklużiva u għallorganizzazzjoni ta' għajnuna effettiva:  Ċarezza kunċettwali dwar l-edukazzjoni inklużiva.  Leġiżlazzjoni u politika li tirrikonoxxi s-sinerġija bejn il-Konvenzjoni tanNazzjonijiet Uniti dwar id-Drittijiet tal-Persuni b'Diżabilità u l-Konvenzjoni tanNazzjonijiet Uniti dwar id-Drittijiet tat-Tfal (UNCRC) li tagħti prijorità liddrittijiet tat-tfal b'diżabilità u tiżgura politika u prattika konsistenti fil-livelli tassistemi kollha.  Ħarsa sistemika li tiffoka fuq l-iżvilupp tal-"kapaċità inklużiva" tas-sistema edukattiva kollha u tinkoraġġixxi rabtiet b'saħħithom, kollaborazzjoni u għajnuna bejn u fil-livelli kollha (jiġifieri, bejn min ifassal il-politiki lokali u nazzjonali, l-edukazzjoni u l-mexxejja tal-iskejjel, l-għalliema, professjonisti oħrajn, studenti u familji).  Kontabiltà inklużiva li tinvolvi lill-partijiet interessati kollha, inkluż lill-istudenti u tinforma lid-deċiżjonijiet politiċi biex jiżguraw il-parteċipazzjoni u s-suċċess sħiħ tal-istudenti kollha, iżda b'mod partikolari dawk vulnerabbli għal nuqqas ta' progress.  Tmexxija soda u kondiviża biex il-bidla tiġi ġestita b'mod effettiv.  Edukazzjoni għall-għalliema u żvilupp professjonali kontinwu għall-inklużjoni, sabiex ikun żgurat li l-għalliema jiżviluppaw attitudnijiet pożittivi u jkunu responsabbli għall-istudenti kollha.  Rwol ċar għal ambjenti speċjalizzati biex jiżviluppaw bħala ċentri tar-riżorsi biex tiżdied il-kapaċità ta' skejjel mainstream u jiġi żgurat il-provvediment ta' għajnuna ta' kwalità u għajnuna professjonali kwalifikata sew għall-istudenti b'diżabilitajiet.  Organizzazzjoni skolastika, approċċi ta' tagħlim, kurrikulu u assessjar li jappoġġa l-opportunitajiet ta' tagħlim ekwivalenti għal kulħadd.  Użu effiċjenti ta' riżorsi permezz ta' kolleġġjalità u kooperazzjoni, l-iżvilupp ta' appoġġ kontinwu u flessibbli, milli jiġu allokati fondi lil gruppi speċifiċi. Dawn l-oqsma huma maqbula b'mod wiesgħa fir-riċensjoni tar-riċerka u fix-xogħol riċenti tal-Aġenzija, bħal Prinċipji Ewlenin għall-Promozzjoni ta' Kwalità flEdukazzjoni Inklużiva (2011), kif ukoll fl-attivitajiet tal-proġett tal-Organizzazzjoni għall-Provvediment. Organizzazzjoni għall-Provvediment– Għoti ta' Informazzjoni dwar il-Politika 2 Rakkomandazzjonijiet Ir-rakkomandazzjonijiet li ġejjin, ibbażati fuq ir-riżultati prinċipali tal-proġett, huma indirizzati lil dawk li jfasslu l-politiki u jimmiraw li jtejbu sistemi ta' għajnuna għallistudenti kollha, b'mod partikolari dawk b'diżabilità fl-iskejjel mainstream. Id-drittijiet tat-tfal u l-parteċipazzjoni Dawk li jfasslu l-politika għandhom:  Jirrevedu l-leġiżlazzjoni nazzjonali u l-politika tal-edukazzjoni biex jiżguraw li huma konsistenti u jsostnu b'mod attiv il-prinċipji kemm tal-UNCRC kif ukoll tal-UNPRD u jiddefendu d-dritt tal-istudenti kollha għall-parteċipazzjoni sħiħa fl-iskola fil-grupp tal-pari lokali tagħhom. Dan b'mod partikolari jinkludi: - id-dritt għall-edukazzjoni u l-inklużjoni; - in-non-diskriminazzjoni fuq il-bażi tad-diżabilità; - id-dritt tat-tfal li jesprimu l-opinjoni tagħhom; - aċċess għal assistenza. Ċarezza kunċettwali u koerenza Dawk li jfasslu l-politika għandhom:  Jiċċaraw il-kunċett ta' inklużjoni tul u bejn il-livelli tas-sistema bħala aġenda li żżid il-kwalità u l-ekwità għall-istudenti kollha, jindirizzaw in-nuqqas ta' riżultati mill-gruppi vulnerabbli kollha, inkluż tfal b'diżabilitajiet. Dawk li jfasslu l-politiki edukattivi kollha għandhom ikunu responsabbli għall-istudenti kollha.  Jikkunsidraw ir-rabtiet bejn il-livelli tas-sistemi (jiġifieri, bejn dawk li jfasslu lpolitiki lokali u nazzjonali, edukazzjoni lokali/mexxejja skolastiċi, għalliema, professjonisti oħrajn u studenti u l-familji tagħhom) u jtejbuhom permezz ta' kollaborazzjoni u sħubiji koerenti bejn il-ministeri u s-servizzi lokali. Din lazzjoni għandha twessa' l-perspettivi, iżżid il-ftehim reċiproku u tibni 'kapaċità inklużiva' tas-sistema edukattiva kollha.  Jipprovdu inċentivi għall-iskejjel biex jieħdu lill-istudenti kollha mill-komunità lokali u jiżguraw li l-metodi ta' assessjar, l-ispezzjonijiet u miżuri ta' kontabiltà oħra jsostnu l-prattika inklużiva u jinfurmaw iktar titjib tal-provvediment għall-istudenti kollha. Sostenn kontinwu Dawk li jfasslu l-politika għandhom: Organizzazzjoni għall-Provvediment– Għoti ta' Informazzjoni dwar il-Politika 3  Jiżviluppaw "il-kontinwità tal-appoġġ" għall-għalliema, il-persunal ta' għajnuna u b'mod partikolari, għall-mexxejja tal-iskejjel permezz tal-użu tarriċerka, in-netwerking u rabtiet mal-universitajiet u l-istituzzjonijiet taledukazzjoni tal-għalliema inizjali, sabiex jipprovdu opportunitajiet ta' żvilupp għall-gruppi kollha bħala studenti għal tul il-ħajja kollha.  Jiżviluppaw ir-rwol ta' skejjel speċjali bħala riżorsa biex iżidu l-kapaċità taliskejjel mainstream u jtejbu l-għajnuna għall-istudenti. Hemm il-ħtieġa li jinżammu u jkomplu jiġu żviluppati l-għarfien speċjalizzat u l-ħiliet tal-persunal taċ-ċentri tar-riżorsi b'mod li jkunu jistgħu jgħinu lill-persunal tal-iskejjel (pereżempju, permezz tal-konsulenza u l-kollaborazzjoni), kif ukoll li jiġi pprovdut netwerk speċjalizzat li jtejjeb l-għajnuna għall-istudenti, bħal dawk li għandhom diżabilità b'inċidenza baxxa.  Jiżviluppaw oqfsa ta' kurrikulu u assessjar iktar aċċessibbli u jappoġġjaw flessibbiltà ikbar fil-pedagoġija, l-organizzazzjoni tal-iskejjel u l-allokazzjoni tarriżorsi, sabiex l-iskejjel ikunu jistgħu jaħdmu b'modi innovattivi biex jiżviluppaw sostenn kontinwu għall-istudenti, milli jpoġġuhom f'sistema eżistenti. Iktar informazzjoni hija disponibbli fil-qasam tal-internet tal-proġett talOrganizzazzjoni għall-Provvediment ta' Sostenn tal-Edukazzjoni Inklużiva: http://www.european-agency.org/agency-projects/organisation-of-provision